# Ansøgningsskema

Ansøgningsdato: Angiv dato.

Rigspolitiet

Nimbusparken 24,4

2000 Frederiksberg

T: 3314 8888

E: KOS-CFB@politi.dk

## Beredskabsfaglig indstilling - civile aktørers anvendelse af radioer under et beredskab

De primære beredskaber kan få behov for at kommunikere over SINE med en civil virksomhed, myndighed, institution m.fl. (herefter ’aktør’) i forbindelse med løsningen af beredskabsmæssige opgaver.

Hvis aktøren ikke har en selvstændig tilslutning til SINE med egne radioer, har beredskabet mulighed for enten at udlåne radioer til aktøren i en konkret akut situation af kortere varighed eller indgive en beredskabsfaglig indstilling til Rigspolitiets Center for Beredskabskommunikation, hvis der er behov for en mere permanent ordning, jf. Rigspolitiets vejledning til bekendtgørelse nr. 262 af 22. april 2008 om tilslutning til og anvendelse af det landsdækkende radiokommunikationsnet – for beredskaber (herefter vejledningen), afsnit 4.4.

Indstillingen benyttes, når det indstillende beredskab vurderer, at der er et beredskabsfagligt behov for fast at kunne kommunikere med en aktør, eksempelvis med en virksomheds eget beredskabs hjælperøgdykkere, der assisterer et brandvæsen. En aktør, der frivilligt har oprettet eget beredskab, kan således gå i dialog med det relevante beredskab, f.eks. det lokale brandvæsen, om behovet for fast kommunikation over SINE.

Rigspolitiet beslutter på baggrund af den beredskabsfaglige indstilling fra beredskabet, om aktøren er berettiget til at benytte SINE og i givet fald vilkårene for aktørens benyttelse af SINE. Rigspolitiet vil i den forbindelse lægge vægt på det beredskabsfaglige behov for kommunikation mellem beredskabet og aktøren.

Det indstillende beredskab er ansvarlig for at indkøbe beredskabets radioer, herunder radioer, der benyttes af den indstillede aktør, samt at radioerne er programmeret, konfigureret og installeret i overensstemmelse med gældende retningslinjer, jf. bl.a. vejledningens afsnit 4.5 og 5.6.

Det indstillende beredskab er endvidere ansvarlig for, at den indstillede aktør anvender SINE i overensstemmelse med gældende retningslinjer, jf. vejledningens afsnit 4.7.

Rigspolitiet gør opmærksom på, at den indstillede aktør først må tage beredskabets radioer i brug, når beredskabet har modtaget en godkendelse af den beredskabsfaglige indstilling fra Rigspolitiet.

Oplysningerne i skemaet kan blive videregivet til relevante beredskaber m.v. med henblik på indhentelse af udtalelse til brug for vurdering af indstillingen.

Indstillingen og evt. dokumentation sendes til Center for Beredskabskommunikation på e-mail kos-cfb@politi.dk, hvorefter vi behandler sagen hurtigst muligt.

Spørgsmål til indstillingsprocessen m.v. kan rettes til Center for Beredskabskommunikation på tlf. 3314 8888 eller e-mail kos-cfb@politi.dk.

Rigspolitiet gør endelig opmærksom på, at aktører uden tilslutningspligt desuden har mulighed for at ansøge om selvstændig tilslutning til SINE under kategorien ’Andre Aktører’, jf. Rigspolitiets vejledning til bekendtgørelse nr. 262 af 22. april 2008 om tilslutning til og anvendelse af det landsdækkende radiokommunikationsnet – for Andre Aktører (myndigheder og virksomheder uden tilslutningspligt, der kan tilsluttes SINE).

De nærmere retningslinjer for tilslutning til og anvendelse af SINE, herunder vejledningen, kan findes på vores hjemmeside under følgende link: [www.sikkerhedsnet.dk](http://www.sikkerhedsnet.dk)

|  |  |
| --- | --- |
| Indstillende beredskab | Kontaktperson |
| Navn:      Adresse:      Cvr. nr:       | Navn:      Stilling:      Telefonnr.:      E-mail:       |
| Indstillede aktør  | Kontaktperson |
| Navn:      Organisationstype:      Adresse:      Cvr. nr:       | Navn:      Stilling:      Telefonnr.:      E-mail:       |
| Beredskabsfaglige behov for at kommunikere over SINE |
| Det indstillende beredskab bedes overordnet beskrive det beredskabsfaglige behov, der nødvendiggør, at kommunikationen mellem den indstillede aktør og beredskabet foregår over SINE.Dette bedes inkludere en overordnet beskrivelse af de beredskabsmæssige opgaver, som aktøren skal anvende SINE til, samt hvilke personer/persongrupper, der skal assistere og varetage kontakten til beredskabet. Antal SINE-radioer der ønskes anvendt af den indstillede aktør under indstillende beredskab:     Talegrupper, der ønskes anvendt, herunder om den indstillede aktør skal have adgang til skadestedssæt:     Eventuelt grundlag for indstillede aktørs samarbejde med det indstillende beredskab, fx aftale:      |
| Eventuelle særlige forhold/bemærkninger |
|       |
| Indstillende beredskabs underskrift |
| Det indstillende beredskab bekræfter ved sin underskrift ovenstående oplysninger og beredskabsfaglige vurdering.Navn:      Stilling:      Dato:      Underskrift og evt. stempel:       |